कोयले के भंडार का प्रबंधन करने और कोयले का समान वितरण सुनिश्चित करने के लिए विद्युत मंत्रालय ने 27-08-2021 को एक कोर मैनेजमेंट टीम (CMT) का गठन किया जिसमें MoP, CEA, पोसोको, रेलवे और कोल इंडिया लिमिटेड (CIL) के प्रतिनिधि शामिल थे ताकि कोयला भंडारों और डेस्पैच की दैनिक निगरानी सुनिश्चित की जा सके ।  CMT दैनिक आधार पर कोयले के भंडारों की बारीकी से निगरानी और प्रबंधन कर रहा है और बिजली संयंत्रों को कोयले की आपूर्ति में सुधार के लिए कोल इंडिया और रेलवे के साथ अनुवर्ती कार्रवाई सुनिश्चित कर रहा है ।